যদুবয়রা

যদুবয়রা কুমারখালী শহরের নিকটবর্তী একটি মানববসতি ও যদুবয়রা ইউনিয়নের সদরদপ্তর। এটি গড়াই নদীর তীরে কুষ্টিয়া জেলার কুমারখালী উপজেলায় অবস্থিত। এখানে কুমারখালী থানাধীন একটি স্থায়ী পুলিশ ক্যাম্প রয়েছে।

 ইতিহাস 

পরশুরাম পঞ্চাননের বংশধরগণ যদুবয়রাতে বসবাস করেছেন। ১৮৫৭ সালে এখানে হেরম্বচন্দ্র মৈত্র জন্মগ্রহণ করেন। সেইসময় এটি পাবনা জেলার কুমারখালী মহুকুমার একটি গ্রাম ছিল। ১৮৭১ সালে এটি নদিয়া জেলার অন্তর্ভুক্ত হয়। পূর্ণ চন্দ্র লাহিড়ী এই গ্রামের বাসিন্দা ছিলেন যার জন্ম ১৮৭২ সালে। এই গ্রামে এখনও 'লাহিড়ী বাড়ি' নামে একটি ভবন রয়েছে। ১৯০২ সালে যদুবয়রা মাধ্যমিক বিদ্যালয় প্রতিষ্ঠায় লাহিড়ীর অবদান ছিল। ব্রিটিশ বিরোধী আন্দোলনের নেতা ক্ষুদিরাম বসুর মামার বাড়ি এই যদুবরায়। জনশ্রুতিতে আছে, ক্ষুদিরাম বসুকে লাহিড়ী বাড়ি থেকে গ্রেফতার করা হয়। 

 উল্লেখযোগ্য ব্যক্তি 

 অমরকৃষ্ণ ঘোষ - ব্রিটিশ বিরোধী বাঙালি বিপ্লবী
 অতুলকৃষ্ণ ঘোষ - বাঙালি বিপ্লবী
 জগন্নাথ মজুমদার - পশ্চিমবঙ্গ বিধানসভার সদস্য
 পূর্ণ চন্দ্র লাহিড়ী - বাঙালি পুলিশ কর্মকর্তা
 হেরম্বচন্দ্র মৈত্র - ব্রাহ্ম সমাজের দোর্দণ্ডপ্রতাপ নেতা ও খ্যাতনামা বাঙালি শিক্ষাবিদ

 তথ্যসূত্র 

 বহিঃসংযোগ 



বিষয়শ্রেণী:কুমারখালী উপজেলা
বিষয়শ্রেণী:কুষ্টিয়া জেলার গ্রাম
বিষয়শ্রেণী:গড়াই নদী